Sabifi il-jum bid-dawl u d-dija tiegħu, U l-ferfi illi jġib miegħu, Imma wisq isbaħ minnu l-lejl mistenni, Fis-skiet ta' seħer mhenni Mill-ġmiel ta' qamar ġwejjed— Ġwejjed, ħiemed, ħosbien — Mill-ġmiel ta' qamar abjad Li jidħak lill-ħolqien. Mantar sewdieni, tal-bellus, ilibbes Id-djar, u kullimkien. Imma meta fis-sema jfiġġu l-kwiekeb, Ħafna qlub żgħar, henjin, U jħarsu, jħarsu, jħarsu Bħal ħafna għajnejn ċkejknin, Mill-ġdid tixtered 'l-hawn u 'l hinn il-ħajja : Tas-siġar twal jinfirxu d-dellijiet, Ir-riħ jitriegħed bejn il-friegħi mwerrqa, U l-għanja tidwi, l-għanja tal-mewġiet. Waqtiet xi kewkba feġġa Li xebgħet tgħix fejn sħabha, Titlaq sa tgħib fix-xejn. Oħrajn jitħajru minnha, Sejrin min jaf sa fejn. Min jista' l-ġmiel ifisser Tal-ħajja ta' bil-lejl 7 Il-baħar għandu seħer, Seħier ġo dawk l-ilmiet : Mis-sema d-dija jiġbed Tal-kwiekeb bil-mijiet; U dawk id-dwal imriegħda Jinxegħlu minnufih, Jilmaw u jleħifiu sbiħ. Elf qalb tħabbat bil-lejl fis-skiet u l-ħemda, EM għanja tidwi smajt, EĦ leħen jimla l-lejl b'kull Ħajja ġdida, Ħlewwiet u għaxqa tajt. O lejl mistenni, fik insib il-faraġ, U fik l-hena sabiħ, Il-hena tal-mistrieħ, Mistrieħ, Ġuże CHETCUTI. 8-VIL-39